Majstori, majstori
<s>Majstori, majstori je jugoslovenski film snimljen 1980. godine u režiji Gorana Markovića koji je pisao i scenario zajedno sa Miroslavom Simićem.</s><s>Film je nazvan po prvom stihu pesme „Majstori u kući“ književnika Aleksandra Sekulića  koju recituje u jednoj od završnih scena pijani nastavnik koga igra Aleksandar Berček.</s>

<s>Jugoslovenska kinoteka u saradnji sa Vip mobile, Oktobar filmom i Art film 80 je digitalno obnovila ovaj film.</s><s>Premijera je održana 24. septembra 2020. godine na otvorenoj lokaciji na Tašmajdanu.</s>

<s>Radnja 
Film prati dešavanja i zamršene odnose u jednoj osnovnoj školi u Beogradu, a naizgled centralni događaj predstavlja svečani ispraćaj u penziju dugogodišnje čistačice Keve.</s>

<s>Na dan odlaska čistačice u penziju u školu dolazi inspektor kako bi istražio prijavu protiv zamenika direktora škole.</s><s>Iako zamišljena kao prilika za opuštanje, oproštajna zabava kreće sasvim drugim smerom.</s><s>Odlazak čistačice predstavlja idealnu priliku za još jednu zabavu o državnom trošku.</s><s>Dok se veselje priprema, ambiciozni inspektor otkriva kako u naizgled sjajnoj školi vlada netrpeljivost.</s><s>Čistačica, uređena i našminkana i mladi inspektor, nošen žarom istrage, dospevaju na isto mesto - banket, koji će da postane sve osim "dostojanstvenog oproštaja".</s>

<s>Uloge</s>

<s>Semka Sokolović-Bertok: Direktorka škole
 Bogdan Diklić: Miroslav Simić, prosvetni inspektor
 Predrag Laković: Bogdan, zamenik direktora
 Snežana Nikšić: Gordana „Goca“, nastavnica engleskog
 Milivoje Tomić: Vuksan, blagajnik
 Tanja Bošković: Bosa, sekretarica
 Zoran Radmilović: Sava, nastavnik tehničkog
 Aleksandar Berček: Đoka „Viski“, nastavnik srpskog
 Pavle Vuisić: Stole, domar
 Olivera Marković: Kristina, nastavnica biologije
 Miodrag Andrić: Šilja, nastavnik fizičkog
 Stojan Dečermić: Ćira „Emanuela“, nastavnik likovnog
 Mirjana Karanović: Dunja, nastavnica matematike
 Rade Marković: Miloje
 Branko Cvejić: Kole
 Mira Banjac: Ljiljana Grbić, servirka
 Dobrila Ćirković: Dobrila Stojanović, servirka
 Ratko Tankosić: Kevin sin
 Smilja Zdravković: Keva, čistačica</s>

<s>Produkcija 
Film je sniman u osnovnoj školi „Đorđe Krstić” u Žarkovu.</s><s>Snimljen je za 18 dana, bez budžeta, a vlast ga je odmah cenzurisala.</s><s>Bogdan Diklić glumio je u svom maturskom odelu.</s>

<s>U Dvorani Kulturnog centra Beograd, na proslavi povodom 40 godina od premijere filma Goran Marković je rekao kako mu velika glumica Rahela Ferari nije oprostila što je umesto nje za ulogu čistačice Keve angažovao pravu čistačicu iz Narodnog pozorišta Smilju Zdravković, kojoj je to bilo prvo i jedino pojavljivanje na filmu.</s>

<s>Izvori</s>

<s>Spoljašnje veze 
 
 - Goran Marković u bivsoj gimnaziji - Njegovi profesori su se prepoznali u filmu Majstori, majstori
 Četiri decenije filma „Majstori, majstori” („Politika”, 25. februar 2020)
 Mira Banjac: Nema više takvih majstora... („Politika”, 27. februar 2020)
 - Premijera restaurisane verzije 
 - Intervju Mire Banjac povodom digitalne restauracije filma
Filmovi 1980.</s><s>Filmovi 1980-ih
Jugoslavenski filmovi
Bosanskohercegovački filmovi
Srpski filmovi</s>

